t. &. 
\ 
sque ab anno 1825, conchylia ad instruendam colle- 
ctionem congerere coepimus, sed marina praesertim, qui- 
bus, ut blandioribus , quam maxime nostrum tribuimus 
ingenium , quin vero terrestres et fluviatiles species pro- 
vinciarum nostrarum colligere negligeremus. 
Mineralium, saxorum, maximeque insectorum studio 
( cui erat in nobis a prima juventute propensio ) tunc 
eramus pariter quotidie et alacriter intenti, eorum colle- 
ctiones congerentes. Tum factum est, ut nonnullis litologis 
complura nobis accepta mineralia donantibus , in permu- 
tatione conchyliarum Langobardarum terrestrium fluviati- 
liumque , magis animi nobis adjectum fuit ad haec per- 
quirenda, ideoque quasdam collectiunculas nostras ipsis 
dedimus, qui autem conchyliologis Germaniae, nobis igno- 
tis, eas transmiserunt. Alii vero scientiarum naturalium 
amatores, quorum familiaritate utebatur amicus et sodalis 
noster, heu! defunctus, nobilis mediolanensis Joseph De- 
Cristofori , eidem recurrebant conchylia Langobardica po- 
stulantes, et sicuti ipse ad hujus partis studium se se nisi 
post annum 1850 incubuit, ita nosmetipsi eidem nonnullas 
suppeditabamus collectiunculas magis minusve speciebus 
completas tunc temporis nostris regionibus notis , quae 
dein ab ipso De-Cristofori quibusdam ejus amicis expedie- 
bantur, et pervenerunt etiam ipsi domino Ferussac , qui 
tunc omnes exoptabat quas posset species et varietates ex 
diversis regionibus cognoscere, ut eas pingeret in celeber- 
rima et mirifica opera sua Histoire naturelle generale et 
particuliere des mollusques terrestres et fluviatiles 
